Golitsyn arbeidet i planavdelingen i KGB med majors rang. I 1961 ble han ført over til residensen i Helsingfors under navnet «Ivan Klimov» som visekonsul og attaché. Han hoppet av med kone og barn til CIA via Helsingfors den 15. desember 1961. Han tok toget til Haparanda ved den svensk-finske grensa, ble møtt av CIA der og fløyet til USA via Stockholm. Der ble han forhørt av James Jesus Angleton, sjef for CIAs kontraetterretning.